**Սիլվի Լիսթհյոուգ** (նորվ.՝ Sylvi Listhaug, դեկտեմբերի 25, 1977(1977-12-25), Ørskog, Մյորե օգ Ռոմսդալ), նորվեգացի քաղաքական գործիչ, 2015 թվականի դեկտեմբերից ի վեր` միգրացիայի և ինտեգրման նախարար։ 2006-2011 թվականներին եղել է Օսլոյի քաղաքային վարչության բարեկեցության և սոցիալական ծառայության լիազոր, իսկ 2013-2015 թվականներին՝ գյուղատնտեսության և սննդի նախարար։ «Առաջադիմություն» կուսակցության անդամ, 2005 թվականից կուսակցության կենտրոնական խորհուրդի անդամ է։

Ընտանիք և վաղ տարիներ
---------------------

Սիլվի Լիսթհյոուգը ծնվել և մեծացել է Էրսկուգ համայնքի ժառանգական ֆերմայում (Մյորե օգ Ռոմսդալ ֆյուլքեն), որի վրա նրա ընտանիքը ունի ալլոդական իրավունքներ (նորվ.՝ Odelsrett): Նրա հայրը աշխատում էր տրանսպորտի վրա, իսկ մայրը զբաղվում էր ֆերմայով։ Սիլվի Լիսթհյոուգը ունի երկու զույգ եղբայր։

1995 թվականին աշխատել է տեղական ծերանոցում, 1996-2000 թվականներին ուսումնասիրել է պատմություն, սոցիոլոգիա և ստացել է հատուկ կրթություն Վոլդա համալսարանում` շարունակելով աշխատանքը ծերանոցում։ 2000 թվականին ավարտել է համալսարանը ուսուցչի որակավորմամբ, աշխատել է Շեհոլթ դպրոցում։

Քաղաքական կարիերա
-----------------

### Սկզբնական փուլ

Սիլվի Լիսթհյոուգը քաղաքական գործունեությամբ զբաղվել է հայրենի Էրսկուգի համայնքում։ Նա 1998 թվականին միացել է Առաջադիմություն կուսակցության երիտասարդական թևին, զբաղեցրել է կուսակցության մի քանի պաշտոններ, իսկ 2005 թվականից մտել է նրա կենտրոնական կոմիտե։ 2001-2004 թվականներին աշխատել է Սթորթինգում՝ որպես կուսակցական ֆրակցիայի օգնական և քաղաքական խորհրդատու։ 2005 թվականին աշխատել է ԱՄՆ Ներկայացուցիչների պալատում որպես պրակտիկանտ։ Արտերկրից վերադառնալուց հետո նա եղել է Մյորե օգ Ռոմսդալի պատգամավոր, իսկ ավելի ուշ` Օսլոյի։

### Օսլոյի քաղաքային վարչություն

2006 թվականին նշանակվել է Օսլոյի քաղաքային վարչության բարեկեցության և սոցիալական ծառայության լիազոր։ Նախաձեռնել է զգալի թվով բարեփոխումներ, ներառյալ բժշկական ազատ ընտրության սահմանադրում տնային խնամքի համար (բժշկական հովանավորություն)։

2009 թվականին նրա անունը կապվել է իսպանական Ալթեա մունիցիպալիտետի հիվանդանոցի կառուցման սկանդալի հետ։ Հիվանդանոցի շինարարությունը իսպանական մունիցիպալիտետում նախատեսված էր նորվեգացիների համար, Օսլոյի վարչության կողմից նախապես ֆինանսավորվել է 23,5 մլն կրոնի չափով, մինչդեռ իսպանական իշխանությունների կողմից շինարարության թույլտվություն դեռևս չի տրվել։

Սիլվիի այլ առաջարկություններից են եղել նաև առավել խիստ անվտանգության կանոնները հոգեկան հիվանդների նկատմամբ։ Բացի այդ, առաջարկել է Օսլոյի շրջանում փակցնել տեղի մարդկանց լուսանկարները, որոնք կրում էին պատիժ սեռական բռնության համար։ Նախքան 2009 թվականի գեյ-շքերթը, Օսլոյում հայտնել է իր մտավախությունը, որ «կիսով չափ կամ ամբողջովին մերկ մարդիկ, որոնք պարում են Օսլոյի փողոցներում, կհանգեցնի համասեռամոլության հանդուրժողականության, այսինքն, հայտարարված արդյունքների նպատակին հակառակ»։ Նա սակայն ընդգծել է, որ համասեռամոլներն իրավունք ունեն տոնելու «երբ և որտեղ նրանք ցանկանան»։

### Գյուղատնտեսության և սննդի նախարար

2013 թվականի հոկտեմբերի 16-ին նշանակվել է գյուղատնտեսության և սննդի նախարար։ Այս աշխատանքը նշանավորել է խոշոր փոփոխություններով նորվեգական գյուղատնտեսական քաղաքականության մեջ, որը թեթևացրել է ֆերմաների առք ու վաճառքը՝ խթանելով առավել քիչ քանակությամբ խոշոր ֆերմերային տնտեսություններին։

2010 թվականին Լիսթհյոուգը Նորվեգիայի գյուղատնտեսության քաղաքականությունն անվանել է «կոմունիստական համակարգ»։ Հայտարարությունը գրավել է ԶԼՄ-ների ուշադրությունը։ Երբ նրան այդ մասին հարցրել են հեռուստատեսային բանավեճում, նա պարզաբանել է, որ դա իր անձնական կարծիքն է, որն ասվել է կառավարության նոր գյուղատնտեսական ծրագրի քննարկման ժամանակ։ Լիսթհյոուգի խոսքը և կառավարության նոր կուրսը դարձել են ֆերմերների մի մասի բողոքների պատճառ։

2012 թվականին աշխատել է որպես ավագ խորհրդատու First House ընկերությունում։

### Միգրացիայի և ինտեգրման նախարար

2015 թվականի դեկտեմբերի 16-ին նշանակվել է միգրացիայի և ինտեգրման նախարար։ Այս նոր կառույցը ստեղծվել է Եվրոպայի միգրացիոն ճգնաժամի թեժ պահին և բախվել է ռեկորդային թվով բողոքարարների հետ, որոնք դիմել էին Նորվեգիային քաղաքական ապաստանի համար։ Այդ իրադարձությունները հանգեցրեցին ապաստան հայցողների նկատմամբ պահանջների խստացմամբ։ Իր նշանակումից մեկ ամիս առաջ Լիսթհյոուգը քննադատել է նախկին համակարգը՝ այն անվանելով «բարության բռնություն»։ Նրա կարծիքով, ավելի քրիստոնեաբար և խելամիտ կլիներ օգնել ավելի շատ մարդկանց արտերկրում, օգնության միջազգային կենտրոնների միջոցով, և ոչ թե քչերին և ավելի թանկ արժեցողներին Նորվեգիայում քաղաքական ապաստան տալով։ Ավելի ուշ նա խոստովանել է, որ պետք է ապաստանի տրամադրման կանոնների փոփոխությունները պետք է վերջնական արդյունքում դառնան «ամենախիստերից մեկը Եվրոպայում»։

2016 թվականի առաջին 4 ամիսների ընթացքում, քաղաքական ապաստանի դիմումների թիվը նվազել է ամենացածր մակարդակի, ամսական մինչև 250 հայտ։ Հայտերի նման կրճատումը բյուջեում տնտեսել է առնվազն 800 մլն նորվեգական կրոն՝ հայտերի առաջնային և կրկնակի վերանայման դեպքում։

Հասարակական կարծիքի հարցումները ցույց են տվել, որ Սիլվի Լիսթհյոուգը ունի կայուն ամենաբարձր վարկանիշը նախարարների և մի քանի այլ կուսակցությունների շրջանում։ 2016 թվականի սեպտեմբերի հարցումը ցույց է տվել, որ Նորվեգիայի բնակչության 59 %-ը հավանություն է տալիս նրա գործունեությանը միգրացիայի և ինտեգրման նախարարի պաշտոնում, հարցվածների քառորդ մասը հավանություն չի տալիս։

2016 թվականի հոկտեմբերին Լիսթհյոուգն ասել է.«Ես կարծում եմ, որ ովքեր տեղափոխվում են Նորվեգիա, պետք է հարմարվեն մեր հասարակությանը։ Այստեղ մենք ուտում ենք խոզի միս, խմում ալկոհոլ և չենք թաքցնում անձանց։ Վերաբնակվնելով մեզ մոտ, դուք պետք է տարանջատեք մեր արժեքները, ենթարկվեք մեր օրենքներին և կանոններին»։

Քաղաքական հայացքներ
-------------------

Հանդես է գալիս հանցագործությունների նկատմամբ «զրոյական հանդուրժողականությամբ», պահանջում հասարակական վայրերում ոստիկանության ավելի մեծ ներկայություն, Նորվեգիա տեղափոխվող անձանց ինտեգրման ավելի խիստ պահանջներ։

Հանդես է գալիս եկեղեցու և պետության խիստ տարանջատման, մեջբերում է Միացյալ Նահանգների օրինակը, որտեղ այդպիսի բաժանումը «լավ է աշխատում»։ Նա կտրականապես դեմ է միասեռ ամուսնություններին և ցանկանում է վերացնել այն օրենքը, որն իրավունք է տալիս այդպիսիններին Նորվեգիայում։ Պահանջում է Նորվեգիայի դեսպանատան փոխանցումը Թել Ավիվից Երուսաղեմ։

Համաձայն ժյուրիի, Սիլվի Լիսթհյոուգը 2009 թվականին ճանաչվել է նշանակությամբ երրորդ Նորվեգիայի տաղանդավոր առաջնորդը, նրա հայացքները, Միջին Արևմուտքի հանրապետականների և 19-րդ դարի վերջի նորվեգացի քաղաքական գործիչ Սերեն Յաբեկի հայացքների խառնուրդն է։ Նա ասում է, որ ինքը սոցիալական պահպանողական ու տնտեսական լիբերալ է։

Անձնական կյանք
--------------

Ամուսնացած է «Առաջադիմություն» կուսակցության համախոհ Էսպեն Էսպենսետի հետ։ Ունեն երկու երեխա` աղջիկ և տղա։

Ծանոթագրություններ
------------------

1. 1 2  Tidligere Landbruks- og matminister Sylvi Listhaug (норв.) — 2007.
2. ↑
3. ↑  Biografi: Listhaug, Sylvi (норв.) — *(untranslated)*.
4. ↑  Sylvi Listhaug(նորվ.) — 2020. — ISSN 2464-1480
5. ↑  «Listhaug har overtatt Landbruksdepartementet». *NRK* (Norwegian). 2013 թ․ հոկտեմբերի 16.`{{cite news}}`: CS1 սպաս․ չճանաչված լեզու (link)
6. 1 2  Minister of Agriculture and Food Sylvi Listhaug (Progress Party), *Ministry of Agriculture and Food*
7. ↑  Thurmann-Nielsen, Anne (2006 թ․ ապրիլի 3). «Gammelt nytt». *Dagbladet*.
8. ↑  "Sylvi Listhaug", *Store norske leksikon*, 11.11.2013
9. ↑  "Vil ha flere private sykehjem", *Osloby*
10. ↑  "Her skulle det stått et sykehjem", *Nettavisen*, 09.09.09
11. ↑  "- Trist at vi ikke har fått det til", *Nettavisen*, 09.09.09
12. ↑  Hanssen, Sturla Smári; Letvik, Tore; Bredeveien, Jo Moen (2009 թ․ մարտի 24). «Du vet aldri når det klikker for dem». *Dagsavisen*.(չաշխատող հղում)
13. ↑  «Vil henge opp plakater av voldtektsforbrytere». *Dagbladet*. 2010 թ․ փետրվարի 23.
14. ↑  Kvaale, Vegard Kristiansen; Ottosen, Peder (2009 թ․ հունիսի 24). «Frp vil ikke ha halvnakne homodansere». *Dagbladet*.
15. ↑  "I 2010 kalte hun norsk landbruk «kommunisme», nå blir hun ny landbruksminister", *E24*, 16.10.2013
16. ↑  "Listhaug tok avstand fra uttalelser om kommunistisk landbruk", *Dagbladet*, 17.10.2013
17. ↑  «Norway: New Ministry Is Created to Address Influx of Migrants». *The New York Times*. 2015 թ․ դեկտեմբերի 16.
18. 1 2  Lepperød, Trond (2015 թ․ դեկտեմբերի 19). «Ser ingen motsetning mellom kristen nestekjærlighet og stramme tøyler i asylpolitikken». *Nettavisen* (Norwegian).`{{cite news}}`: CS1 սպաս․ չճանաչված լեզու (link)
19. ↑  «Norway populists win new immigration ministry». *The Local*. 2015 թ․ դեկտեմբերի 16.
20. ↑  «– Vi kommer til å få en asylpolitikk som er blant de strengeste i Europa» (Norwegian). NRK. 2015 թ․ դեկտեմբերի 29.`{{cite news}}`: CS1 սպաս․ չճանաչված լեզու (link)
21. ↑  «Listhaug varsler flere og tøffere krav til flyktninger [Listhaug announces more and tougher demands on refugees]». *Verdens Gang* (Norwegian). 2016 թ․ մայիսի 10.`{{cite news}}`: CS1 սպաս․ չճանաչված լեզու (link)
22. ↑  «Kan spare store summer på at asyltallene går ned». *Aftenposten* (Norwegian). 2016 թ․ մայիսի 11.`{{cite news}}`: CS1 սպաս․ չճանաչված լեզու (link)
23. ↑  «Listhaug danker ut Jensen i måling». *Abc nyheter* (Norwegian). NTB. 2016 թ․ փետրվարի 24.`{{cite news}}`: CS1 սպաս․ չճանաչված լեզու (link)
24. ↑  «Listhaugs popularitet øker» (Norwegian). NRK. 2016 թ․ սեպտեմբերի 12.`{{cite news}}`: CS1 սպաս․ չճանաչված լեզու (link)
25. ↑
26. ↑  Jenssen, Grethe Kielland (2009 թ․ հունիսի 29). «- Tryggheten skal tilbake til Oslo». *NRK*.
27. ↑  «HER FÅR HUN SEIERSKYSSET». *Se og Hør*. Վերցված է 2014 թ․ հունվարի 9-ին.
28. ↑  «Kronprinsessen». *Nettavisen.no*. Վերցված է 2014 թ․ հունվարի 9-ին.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք  |
|  |
| Ֆոտո, վիդեո և աուդիո | Ինստագրամ  |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | BIBSYS: 46996 · GND: 1192805909 · ISNI: 0000000487838446 · VIAF: 134149066567165601475 · WorldCat VIAF: 134149066567165601475 |

 |